În unul din cele două rechizitorii ce au fost conexate, însumate, constituirile de părți civile se ridică la 42.194.144 euro și 28.477.456 lei, iar în cel de-al doilea, 90 de persoane s-au constituit părți civile cu sume cuprinse între 30.000 euro și 2.000.000 euro. Astfel, procurorii consideră că statul român trebuie să fie garanție "pentru ca, din punctul de vedere al executării despăgubirilor civile, urmările dezastrului din Clubul Colectiv să nu rămână iluzorii", precizând că o hotărâre de despăgubire este imposibil de a fi pusă în executare în mod real, întrucât "părțile civile nu vor putea obține despăgubirile civile stabilite de instanța de judecată, datorită faptului că, inculpații nu au în patrimoniile lor bunuri suficiente care să servească la acoperirea prejudiciilor".